♥ สำหรับด้านความปลอดภัยในชีวิตและทรัพย์สิน อบต คลองพาก็ไม่ได้นิ่งนอนใจได้ดำเนินการหาผู้รับจ้างให้ทำการติดตั้งกล้อง CCTV เพื่อติดตั้งในพื้นที่หมู่ที่ 6 ตำบลคลองพาโดยติดตั้งจากบริเวณป้อมยามบ้านสัมปังถึงทางเข้าวัดท่าไท ซึ่งได้ทำการเปิดซองหาผู้รับจ้างไปแล้วเมื่อวันที่ 28 เมษายน 2559 คาดว่าจะดำเนินการติดตั้งแล้วเสร็จเร็วๆนี้

♥ ทางด้านงานพัฒนาชุมชนของเราพยามอย่างเต็มที่ในการดำเนินการช่วยเหลือผู้พิการผู้สูงอายุ ผู้ยากไร้ และผู้ด้อยโอกาส ซึ่งในเดือนที่ผ่านมาทางคณะผู้บริหารนำโดยท่านนายกไพฑูรย์ รัตนนิพนธ์ ร่วมกับผู้ใหญ่บ้านและสมาชิก อบต. หมู่ที่ 4 ได้ดำเนินการสร้างห้องน้ำให้กับนางเนียด ช่วยสงค์ ราษฎรหมู่ที่ 4 ตำบลคลองพาเสร็จเรียบร้อยต้องขอขอบพระคุณทีมงานผู้ใหญ่บ้านและสมาชิก อบต.หมูที่ 4 ด้วยน่ะจ๊ะ

♥ ส่วนโยธาของ อบต.คลองพาของเราแม้ว่ามีจำนวนพนักงานน้อย มีเพียงท่านธีรชัย พวงศร ผู้อำนวยการกองช่างซึ่งต้องเหน็ดเหนื่อยทำงานหามรุ่งหามค่ำเพื่อแก้ปัญหาด้านต่าง ๆ ให้พี่น้องชาวคลองพาอยู่ดีมีสุขตอนนี้ก็มีบริการ”แบบบ้านสานฝัน ของขวัญปีใหม่ คนไทยมีความสุข” ซึ่งประกอบด้วยแบบบ้าน 3 ประเภท คือ

1. แบบบ้านครอบครัวไทยร่วมสมัย จำนวน 10 แบบ
2. แบบบ้านต้านภัยพิบัติแผ่นดินไหว จำนวน 2 แบบ
3. แบบบ้านห่วงใยไทยประชาสุขใจ จำนวน 2 แบบ

ให้บริการฟรีแก่พี่น้องประชาชนชาวคลองพาที่คิดจะสร้างบ้าน โดยสามารถติดต่อขอรับแบบบ้านได้ที่ ส่วนโยธา องค์การบริหารส่วนตำบลคลองพาได้ตั้งแต่บัดนี้เป็นต้นไปทุกวันในวันและเวลาราชการหรือสนใจสอบถามรายละเอียดเพิ่มเติมได้ที่ 081-9582460 จ้า

♥ หลังจากออกพบปะพ่อแม่พี่น้องทุกหมู่บ้านเพื่อทำประชาคมรับฟังปัญหาและความต้องการของพ่อแม่พี่น้องทุกหมู่บ้านแล้วงานวิเคราะห์นโยบายและแผน อบต.คลองพาของเราก็ได้นำข้อมูลต่าง ๆที่ได้รับมาจากพ่อแม่พี่น้องมาประมวลผลและทำการรวบรวมเป็นหมวดหมู่เพื่อจะได้จัดลำดับความสำคัญของปัญหาและความต้องการของพ่อแม่พี่น้องและนำเข้าที่ประชุมร่วมกำนันผู้ใหญ่บ้าน สมาชิก อบต ในวันที่ 3 พฤษภาคม 2559 เวลา 13.30 น ณ. ห้องประชุมสภา องค์การบริหารส่วนตำบลคลองพา เพื่อกำหนดยุทธศาสตร์ในการพัฒนาและนำเสนอผู้บริหารดำเนินการต่อไปหวังว่าคงได้รับข่าวดีในการพัฒนาเร็วๆนี้

*🕬 พบกันใหม่ฉบับหน้านะคะ 🕬*



**คลองพาสาร**

**สารประชาสัมพันธ์ ปีที่ 2 ฉบับที่ 5ประจำเดือน พฤษภาคม พ.ศ. 2559**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

สวัสดีปีค่ะคุณผู้อ่านทุกท่าน พบกันอีก นะคะกับจดหมายข่าวของ อบต. คลองพา สำหรับฉบับนี้เป็นปีที่ 2 ฉบับที่ 5 ประจำเดือนพฤษภาคม 2559 ซึ่งเดือนนี้ก็อยู่ในช่วงฤดูแล้งสำรับพื้นที่ อบต.คลองพาของเราก็ประสบกับความแห้งแล้งพอสมควรทางคณะผู้บริหารก็มีความห่วงใยกับภาวะความแห้งแล้งที่เกิดขึ้นก็พยายามแก้ไขปัญหาต่าง ๆ เพื่อบรรเทาความเดือดร้อนของพี่น้องประชาชนในด้านแหล่งน้ำและด้านอื่นๆ เช่นการขุดเจาะบ่อบาดาล การขยายระบบประปาเพื่อให้ครอบคลุมทุกพื้นที่รวมทั้งนำรถบรรทุกน้ำออกบริการแจกจ่ายน้ำให้กับพี่น้องประชาชนเพื่อเป็นการบรรเทาปัญหาที่เกิดขึ้นกับพี่น้องชาวตำบลคลองพาของเราเพื่อที่จะได้มีชีวิตอยู่อย่างมีความสุขน่ะจ๊ะ

♥ ผ่านมาแล้วจ้าเดือน เมษายน เป็นเดือนที่อากาศร้อนมาก แต่ก็อบอวลไปด้วยความสุข เพราะมีวันสงกรานต์ ซึ่งเป็นวันขึ้นปีใหม่ของไทยมีวันหยุดยาวตั้งแต่วันที่ 13 - 17 เมษายน 59 นอกจากมีการเล่นสาดน้ำสงกรานต์คลายร้อนกันอย่างสนุกสนานแล้วยังได้ร่วมทำบุญกับครอบครัว รดน้ำขอพรกับผู้สูงอายุเพื่อความเป็นศิริมงคลแก่ชีวิตเพิ่มพลังแรงกายแรงใจในการดำเนินชีวิตต่อไป

♥ สำหรับทางทีมงานคลองพาของเราก็เข้าร่วมกิจกรรมที่จัดขึ้นทุก ๆหมู่บ้านโดยไม่ได้ว่างเว้น ร่วมรดน้ำขอพร สอบถามสารทุกข์สุขดิบกับพ่อแม่พี่น้อง รวมทั้งรับฟังปัญหาเพื่อจะได้นำมาแก้ไขต่อไป

♥ นอกจากนี้ยังดำเนินการตั้งจุดตรวจเพื่อนเดินทางที่สามแยกบ้านท่าไทในช่วง 7 วัน อันตรายเพื่ออำนวยความสะดวกให้กับทุกท่านที่ใช้เส้นทางดังกล่าวในการสัญจร ซึ่งกิจกรรมดังกล่าวก็ผ่านไปด้วยดีงานนี้ต้องขอขอบคุณทีมงานกำนัน ผู้ใหญ่บ้าน และ พี่น้องสมาชิก อปพร. รวมทั้งทุกท่านที่เกี่ยวข้องที่ให้ความร่วมมือเป็นอย่างดีจ้า

♥ ข่างฝากจากทางวัดเขากอม โดยพระมหาอดิเทพ อธิวณโณ (ท่านขาว) ทางวัดขอกราบขอบพระคุณทุก ๆท่านที่เข้าร่วมกิจกรรมทอดผ้าป่าสามัคคีและร่วมรดน้ำผู้สูงอายุที่ทางวัดเขากอมร่วมกับ อบต คลองพาได้จัดขึ้นโดยมีผู้เข้าร่วมกิจกรรมมากมาย มีอาหารหลากหลายชนิดให้ทุกท่านได้รับประทานฟรีโดยมียอดเงินที่พุทธศาสนิกชนร่มกันทำบุญประมาณสองแสนหกหมื่นกว่าบาทงานนี้อิ่มกายอิ่มใจอิ่มบุญโดยทั่วหน้ากันและขอกุศลผลบุญที่ท่านได้กระทำในครั้งนี้จงดลบันดาลให้ทุกท่านและครอบครัวประสพแต่ความสุขความเจริญโดยทั่วกัน

♥นอกจากนี้ทางพระมหาอดิเทพ อธิวณโณ(ท่านขาว) ยังขอเชิญศิษยานุศิษย์ ร่วมกิจกรรมไหว้ครูในวันที่ 12 พฤษภาคม 2559 โดยมีหมายกำหนดการดังนี้

* เวลา 09.00 น พิธีบูชาครู
* เวลา 12.00 น. เทศนามหาชาติ 12 กัณฑ์
* เวลา 19.00 น. ชมมโนราห์ “สาวนุ้ย”

ทางวัดเขากอมจึงขอเชิญทุกท่านร่วมกิจกรรมดังกล่าวโดยพร้อมเพรียงกันจ้า

♥ ยังรับสมัครอยู่นะจ๊ะสำหรับศูนย์พัฒนาเด็กเล็กขององค์การบริหารส่วนตำบลคลองพาโดยเปิดรับสมัครนักเรียนที่เกิดตั้งแต่วันที่ 16 พฤษภาคม 2555 ถึง16 พฤษภาคม 2557 ซึ่งรับสมัครตั้งแต่บัดนี้ถึง วันที่ 16 พฤษภาคม 2557 และเปิดทำการเรียนการสอนในวันที่ 16 พฤษภาคม 2557 พร้อมกันทั้งศูนย์บ้านขวัญพัฒน์และศูนย์บ้านคลองพา

♥ องค์การบริหารส่วนตำบลคลองพา ร่วมกับ ส.อบต.คลองพา ชมรมกำนันผู้ใหญ่บ้านอำเภอท่าชนะขอเชิญทุกท่านร่วมกิจกรรมเนื่องในวันเปิดศูนย์พัฒนาเด็กเล็กบ้านคลองพา โดยมีกิจกรรมภาคกลางวันคือขอเชิญร่วมรับประทานอาหารพิธีทางศาสนาและพิธีเปิดศูนย์พัฒนาเด็กเล็กบ้านคลองพา ภาคกลางคืน ชมการแสดงของนักเรียน แม่บ้าน ของตำบลคลองพา และมวยมันส์ๆ จำนวน 16 คู่ นำโดย

คู่พิเศษหญิง

อรชุนน้อย ก.นาคพยัคฆ์ VS น้องน้ำเพชร ศิษย์เจ๊เขียว

คู่พิเศษ

เดชวิว ศูนย์กีฬาบางสาร VS น้องอาท ลูกคลองพา

คู่ค้ำ

พรเสน่ห์ ราชานนท์ VS เพชรชิงชัย ว.วิสูตร

คู่รอง

เพชรโพธิ์ทอง บัวทองยิมส์ VS เดชตุลา ช.ณรงค์ศักดิ์

คู่เอก

ธานีเล็ก ศ.วงค์ไชยา VS เพชรสยาม ดราก้อนมวยไทย

♥ สำหรับศูนย์พัฒนาเด็กเล็กบ้านขวัญพัฒน์ตอนนี้อาคารเรียนหลังใหม่ของเราได้ดำเนินการก่อสร้างใกล้แล้วเสร็จแล้วอีกไม่นานก็จะสามารถใช้ทำการเรียนการสอนได้ นับเป็นนิมิตรหมายที่ดีของ อบต.คลองพาเราที่มีอาคารสถานที่ที่ทันสมัย สามารถดำเนินการเรียนการสอนเพื่อพัฒนาเด็กได้อย่างสมบูรณ์เพื่อเป็นกำลังสำคัญของชาติในอนาคต และศูนย์พัฒนาเด็กเล็กบ้านขวัญพัฒน์จะดำเนินการปฐมนิเทศนักเรียนและผู้ปกครองใหม่ในวันที่ 12 พฤษภาคม 2559 ณ ห้องประชุมศูนย์พัฒนาเด็กเล็กบ้านขวัญพัฒน์จึงขอเชิญผู้ปกครองและกรรมการศูนย์เข้าร่วมกิจกรรมโดยพร้อมเพรียงกัน